
Z A P I S N I K
s 19. sjednice Vijeća Mjesnog odbora Utrine,

održane dana 08. studenog 2022.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Milan Božić, Ivana Gucek, Dario Laštre, Marija Luić, Štefica Ljubić-Karaga, Tajna Pavlović-Stojić, Ivan Puh i Ivan Vranković
NENAZOČNI ČLANOVI VIJEĆA: Aleksandra Čar
OSTALI NAZOČNI:

Ž.Š. 
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 8 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće JEDNOGLASNO utvrđuje 
D N E V N I   R E D

1. Prijedlog programa građenja komunalne infrastrukture na području GZ u 2023., zaključak-donosi se
2. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području GZ u 2023., zaključak-donosi se
3. Plan malih komunalnih akcija, zaključak-donosi se

4. Kvaliteta zraka u Novom Zagrebu istok, zaključak-donosi se

5. Odvoz plastike i papira, zaključak-donosi se

6. Dodatna oprema i rasvjeta u dječjim parkovima, zaključak-donosi se
7. Pitanja, prijedlozi i obavijesti
Ad 1. Prijedlog programa građenja komunalne infrastrukture na području GZ u 2023.
Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o prijedlogu programa građenja komunalne infrastrukture
na području GZ u 2023
   1. Vijeće Mjesnog odbora Utrine raspravljalo je o prijedlogu programa građenja komunalne 
       infrastrukture na području GZ u 2023.
   2.  Vijeće Mjesnog odbora Utrine prihvaća prijedloge Vijeća gradske četvrti Novi Zagreb 
        istok da se u plan komunalne infrastrukture uvrsti: Postavljanje bukobrana ispred I. 
        gimnazije i stavljanje minimalne rasvjete po pješačkom putu iza zgrada na adresi Skokov
        prilaz 2-10.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost.
       Ad 2. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na 
području GZ u 2023.
Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K
o prijedlogu programa održavanja javnih prometnih površina, građevina i uređaja
javne namjene, javne rasvjete te izvanrednog održavanja nerazvrstanih cesta
na području GZ u 2023.
    1. Vijeće Mjesnog odbora Utrine raspravljalo je o prijedlog programa održavanja javnih
        prometnih površina, građevina i uređaja javne namjene, javne rasvjete te izvanrednog
        održavanja nerazvrstanih cesta na području GZ u 2023.
   2.  Vijeće Mjesnog odbora Utrine prihvaća prijedlog programa održavanja javnih prometnih
        površina, građevina i uređaja javne namjene, javne rasvjete te izvanrednog održavanja
        nerazvrstanih cesta na području GZ u 2023.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost.
Ad 3. Plan malih komunalnih akcija Mjesnog odbora Utrine za 2023.
Članovi Vijeća primili su pisani materijal uz poziv.

Vijeće JEDNOGLASNO donosi

Plan malih komunalnih akcija

Mjesnog odbora Utrine u 2023.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Utrine (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Planirana sredstva za financiranje ovog plana u iznosu od ukupno 116.,200,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	41.260,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	74.940,00 €

	Ukupno
	116.200,00 €



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 180.185 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 71.919 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 52.458,00 eura za asfalterski program i


- 30 % ili 22.482,00 eura za ostale poslove redovnog održavanja.


5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2023.
 Ad.4. Kvaliteta zraka u Novom Zagrebu istok
Članove Vijeća usmeno obavještava predsjednica Vijeća i vijećnica Štefica Ljubić  

Karaga
Vijeće JEDNOGLASNO donosi

Z A K LJ U Č A K

                                       o kvaliteti zraka u Novom Zagrebu istok
1. Vijeće Mjesnog odbora Utrine raspravljalo je o kvaliteti zraka na području Novog Zagreba
    istok, a posebno u naselju Utrina gdje se u proteklo vrijeme osjetio povećan smrad, te je
    koncentracija P.M. 2.5. čestica povišena.
    Predsjednica vijeća obavještava vijećnike o prijavi građanke S.K. koja sumnja da je zbog
    povećanog smrada ugroženo zdravlje njenog 2 god. sina, kao i ostale djece.

2. Vijeće Mjesnog odbora Utrine traži očitovanje o poduzetim mjerama za zaštitu građana od
    Vijeća gradske četvrti Novi Zagreb istok, gradske uprave Zagrebački holding d.o.o..
    - podružnica Zrinjevac i Zagrebački holding d.o.o..- podružnica Čistoća zbog sumnje da
    neugodni mirisi dolaze sa Reciklažnog dvorišta PRUDINEC – JAKUŠEVEC.
    Vijeće Mjesnog odbora Utrine će podnijeti prijavu Državnom inspektoratu-Područni ured
    Zagreb, služba za nadzor zaštite  okoliša i vodopravne inspekcije i Ministarstvu
    gospodarstva i održivog razvoja, zbog sumnje na ugrozu građana.
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu
    za mjesnu samoupravu, civilnu zaštitu i sigurnost, Zagrebački holding d.o.o..- podružnica
    Zrinjevac, Zagrebački holding d.o.o..- podružnica Čistoća, Državni inspektorat-Područni
    ured Zagreb, služba za nadzor zaštite  okoliša i vodopravne inspekcije i Ministarstvo
    gospodarstva i održivog razvoja. 
Ad 5. Odvoz plastike i papira
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K
o odvozu plastike i papira 
1. Vijeće Mjesnog odbora Utrine raspravljalo je o nečistoći naselja Utrine uzrokovanim
    povećanom količinom plastike i papira ostavljenim pored kontejnera za razvrstavanje
    otpada.

2. Vijeće Mjesnog odbora Utrine traži da se poveća odvoz plastike i papira jedanput na 
    Tjedan u naselju Utrina.
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu
    za mjesnu samoupravu, civilnu zaštitu i sigurnost, Zagrebački holding d.o.o..- podružnica
    Čistoća.
Ad 6. Dodatna oprema i rasvjeta u dječjim parkovima
Članove Vijeća usmeno obavještava podpredsjednik Vijeća.
Vijeće JEDNOGLASNO donosi

Z A K LJ U Č A K
                                  o dodatnoj opremi i rasvjeti u dječjim parkovima

   1. Vijeće Mjesnog odbora Utrine raspravljalo je o dodatnoj opremi i rasvjeti u dječjim  

        parkovima.
   2.  Vijeće Mjesnog odbora Utrine će uvrstiti prijedloge u Plan komunalnih akcija i u  

         prijedlog građenja komunalne infrastrukture sljedeće lokacije:
a) Postavljanje antistres podloge u dječjim parkovima
b) Fancevljev/Balotin prilaz -postavljanje parkovne rasvjete
c) Postavljanje zaštite na postolja od rasvjetnih tijela 

d) Kombolova/Hrastin prilaz park - postavljanje parkovne rasvjete
e) Maretićeva pored vrtića- postavljanje parkovne rasvjete
   3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu 
       za mjesnu samoupravu, civilnu zaštitu i sigurnost.
Ad 7.  Pitanja, prijedlozi i obavijesti.
Predsjednica Vijeća obavještava prisutne da je ostalo novaca u Planu komunalnih aktivnosti za 2022. godinu te predlaže da se putem javne nabave osigura zaštitna mreža iza golova na vježbalištu između srednjih škola, podloga za odbojkaško igralište i mreža, kosa klupa, te izradi projektna dokumentacija za proširenje Marjanovićevog prilaza.
Vijećnica Štefica Ljubić Karaga se raspituje o aktualnom projektu suradnje sa Arhitektonskim fakultetom u Zagrebu. Predsjednica vijeća obavještava da je u tijeku razrada ideja te da će izložba radova biti sljedeće godine.

Vijećnici Ivan Vranković i Marija Luić bili su na otvaranju Učeničke zadruge OŠ Mladost Iskra, koji će predstaviti svoj rad 10.12.2022. na Adventskom sajmu u školi. Na sajmu će prodajom ukrasa skupljati sredstva za daljnji rad.
Predsjednica vijeća obavještava o radnom sastanku sa Udrugom Krugovi na kojemu je dogovoreno da će jedan petak u 12. mjesecu biti besplatna adventska radionica.
Zagrebački holding-podružnica Čistoća obavještava da je u procesu izrada narudžbenica za košarice za smeće.

Ž.Š. obavještava o postupku oko izdavanja građevinske dozvole za postavljanje baznih stanica koje se klasificiraju kao jednostavne građevine i za koje se vrše mjerenja zračenja putem HAKOM-a prema uputama Ministarstva zdravstva Republike Hrvatske (unutar 20 metar se ne smije boraviti u krugu baznih stanica).
Ž.Š. postavlja pitanje o potencijalnom klizalištu pored bazena Utrina, te smatra da ukoliko dođe do realizacije, će biti jako opterećena javna parkirališta u naselju kojih je ionako premalo.
Vijećnik Milan Božić traži da se o tome pita građane i Mjesni odbor Utrine, te da se napravi  podzemna garaža ukoliko Grad Zagreb odluči za objavu javnog natječaj.

Ž.Š. pohvaljuje podružnicu Zrinjevac  jer su očistili granje uz Bazen Utrina, te Ugostiteljsko-turističko učilište koje je obrezalo granje uz zapadnu ogradu.
Vijećnica Marija Luić obavještava da se njoj mogu donijeti čepovi od boca koje će odnijeti na reciklažno dvorište kako bi se skupila sredstva za Udrugu oboljelih od leukemije i limfoma sa sjedištem u Čakovcu.
Dovršeno u 19:05 sati.
KLASA: 024-08/22-003/2269

URBROJ: 251-13-11-9-22-2

Zagreb, 10. listopad 2022.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       
